Diari Oficial de la Generalitat Valenciana


Sumari del DOGV 8095, del 31-07-2017 (2017/7052)

DECRET 96/2017, de 21 de juliol, del Consell, pel qual se separa i designa vocal del Consell d'Administració de l'Autoritat Portuària de València.
--------------------------------------------------------------------------------------------------------------------------------------------------

### Dades del document

Número de DOGV
:   8095

Data del DOGV
:   31-07-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/7052


Data del document
:   21-07-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Decret

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * instal·lació portuària

DECRET 96/2017, de 21 de juliol, del Consell, pel qual se separa i designa vocal del Consell d'Administració de l'Autoritat Portuària de València. [2017/7052]  
L'article 30.1.c del text refós de la Llei de Ports de l'Estat i de la Marina Mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, estableix que aquests consells estaran formats, respectivament, per la Presidència de l'entitat, la Capitania Marítima i 13 vocalies.  
  
L'apartat 2 de l'article 30 del citat text refós disposa que la designació dels vocals haurà de fer-se, necessàriament, a proposta de les administracions públiques i entitats i organismes representats en el Consell d'Administració. Així mateix, indica que la separació i nomenament dels vocals dels consells d'administració de les autoritats portuàries serà acordada per l'òrgan competent de la comunitat autònoma, a proposta de les organitzacions, organismes i entitats a què aquells representen.  
  
Correspon al Consell l'esmentada competència en virtut de l'article 17.b de la Llei 5/1983, de 30 de desembre, de la Generalitat, del Consell.  
Per mitjà del Decret 142/2015, d'11 de setembre, del Consell, pel qual es designen vocals del Consell d'Administració de l'Autoritat Portuària de València, es va nomenar Juan Carlos Moragues Ferrer vocal del Consell d'Administració de l'Autoritat Portuària de València, en representació de l'Administració general de l'Estat.  
Per a la seua substitució, l'organisme públic Ports de l'Estat, a través del seu president, proposa la designació de José Vicente Herrera Arrando com a vocal del Consell d'Administració de l'Autoritat Portuària de València, en representació de l'Administració General de l'Estat.  
En virtut d'això, de conformitat amb el que estableixen els articles 17.b i 33 de la Llei 5/1983, a proposta de la consellera d'Habitatge, Obres Públiques i Vertebració del Territori i amb la deliberació prèvia del Consell, en la reunió de 21 de juliol de 2017,  
  
DISPOSE  
  
Article 1. Separació de vocal  
Separar com a vocal del Consell d'Administració de l'Autoritat Portuària de València Juan Carlos Moragues Ferrer, en representació de l'Administració general de l'Estat.  
  
Article 2. Designació de vocal  
Designar, com a vocal del Consell d'Administració de l'Autoritat Portuària de València José Vicente Herrera Arrando, en representació de l'Administració general de l'Estat.  
  
  
DISPOSICIONS FINALS  
  
Primera  
El que disposa l'article 1 d'aquest decret tindrà efectes des del dia que es publique en el Diari Oficial de la Generalitat Valenciana.  
  
Segona  
El que disposa l'article 2 d'aquest decret tindrà efectes des de l'endemà de la publicació en el Diari Oficial de la Generalitat Valenciana.  
  
  
Ademuz, 21 de juliol de 2017.  
  
El president de la Generalitat,  
XIMO PUIG I FERRER  
  
La consellera d'Habitatge, Obres Públiques i Vertebració del Territori,  
MARÍA JOSÉ SALVADOR RUBERT